બાયોલોજિકલ કે સાયકોલોજિકલ કારણો શ્રદ્ધાની ભૂમિકા સમજાવી શકશે પણ એનો સામૂહિક પ્રયોગ કેમ થાય છે તે સમજવા માટે ક્ષેત્ર વિસ્તારવું પડશે. આનો અર્થ એ નહીં કે બાયોલોજી કે સાયકોલોજી પાસે જવાબ નથી. એ મૂળભૂત છે. એના વગર સમાજનો ઢાંચો જ નહીં સમજી શકાય. પહેલાં લડાઇઓ થતી, તે પછી સમાજની અંદર જ વર્ચસ્વવાદી જૂથો ઊભાં થયાં એમની આ પ્રવૃત્તિને રાજાઓ વચ્ચેની લડાઈ સાથે સરખાવી શકાય. એ વર્ગની અમુક બેઝિક માન્યતાઓની આસપાસ સમાજ રચાતો હોય છે. જે માન્યતાઓ એ બેઝિક માન્યતાઓથી દૂર હોય તેનું સ્થાન નીચું માનવામાં આવે છે.